वर्ष 1980 के दौरान कैलिफोर्निया विश्वविद्यालय के वैज्ञानिकों ने एक शोध पत्र प्रकाशित किया था जिसके अनुसार ये उल्का पिंड विकास की एक कड़ी है। आज से 660 लाख वर्ष पहले डायनासोरों के विलुप्त होने का कारण भी इस उल्का वृष्टि को ही माना जाता है। वैज्ञानिक अनुमान के अनुसार उस समय उल्का पिंडों के अवशेष ऐसी महत्वपूर्ण धातुओं को लेकर पृथ्वी पर गिरे थे जो आज तक इस पृथ्वी पर कभी नहीं देखी गयीं। इसे पृथ्वी का सौभाग्य ही कहा जाएगा कि अब तक जितने भी उल्का पिंड गिरे, वे या तो घर्षण के कारण रास्ते में ही समाप्त हो गए या फिर रेगिस्तान या सागर में जा गिरे।